**Razpis**

**DRŽAVNO SREČANJE *INTERPRETOV LJUDSKIH PESMI IN LJUDSKIH VIŽ* - *Pa ta viža NI preč 2015***

**Ljubljana, 14. marec 2014, Antonov dom**

 Leta 2012 smo prvič pripravili prireditev *Pa ta viža NI preč*, na kateri so se predstavile skupine mlajših pevcev, ki poustvarjajo pevsko izročilo. Leta 2013 smo na prireditev z enakim naslovom povabili godčevske zasedbe, v letu 2014 so nam ljudske pesmi peli otroci, stari med 6 in 15 let. **V letu 2015** pa načrtujemo pripravo prireditve, **na kateri si želimo slišati ljudske pesmi in inštrumentalne viže v glasbenih priredbah različnih zvrsti, s samosvojim avtorskim pristopom.**

Želimo si, da bi se na prireditvi predstavilo vsaj osem nastopajočih: solistov, duou / duetov, vokalnih, vokalno-instrumentalnih in inštrumentalnih skupin, ki bi uresničile nove in zanimive načine poustvarjanja glasbenega izročila, in glasbeno izročilo interpretirale na svež način z avtorskim pristopom.

**Pogoji sodelovanja**

* Prijavi se lahko solist.
* Prijavita se lahko duo/duet.
* Prijavijo se lahko pevske, inštrumentalne, vokalno-inštrumentalne skupine.

**Številčna omejitev**

* V skupini lahko poje/igra največ 12 pevcev/inštrumentalistov.

**Starostna omejitev**

* Starostne omejitve ni.

**Drugi pogoji**

* Izvedbe zborovskih partitur niso dovoljene.
* Ljudske pesmi in viže, prirejene za narodno-zabavne ansamble, niso dovoljene.
* Uporaba električnih glasbil ni dovoljena.
* Prijava mora vključevati tri pesmi/viže, ki so zapete/zaigrane samostojno in ne v obliki venčka.
* Pričakujemo preprost, estetski in prepričljiv nastop.

**Izbor sodelujočih**

 Komisija v sestavi mag. Simona Moličnik, dr. Urša Šivic in dr. Mojca Kovačič bo prijave pregledala in na podlagi poslušanja zvočnih posnetkov pripravila izbor skupin s po dvema pesmima. Upoštevala bo tehnično pripravljenost, interpretacijo in inovativnost. O izboru boste obveščeni v roku enega meseca od zaključka prijav.

**Podrobnosti o prireditvi**

* Predvidoma bo potekala v Antonovem domu na Viču v Ljubljani, v soboto, 14. 3. 2015, ob 18. uri. O podrobnostih boste obveščeni po izboru.
* Prireditev bo odprta za javnost.
* Prireditev bo spremljala dvočlanska strokovna žirija.
* Za morebitno kritje prevoznih stroškov se domenite z matično območno izpostavo.
* Nastopu bo sledila skromna pogostitev.

**Nagrade**

* 1. nagrada: 200 evrov in povabilo na državno srečanje pevcev ljudskih pesmi in godcev ljudskih viž 2015.
* 2. nagrada: 150 evrov in plačilo bivanja in prehrane dvema članoma na enem od izobraževanj v organizaciji JSKD.
* 3. nagrada: plačilo bivanja in prehrane dvema članoma na enem od izobraževanj v organizaciji JSKD.

**Prijavnina**

Prijavnina znaša 50 evrov in jo boste plačali tisti, ki boste izbrani za nastop na prireditvi, in sicer na podlagi izstavljenega predračuna.

**Prijava**

 Na razpis se lahko prijavite do ***ponedeljka, 19. 1. 2015*,** in sicer z **izpolnjenim obrazcem**, ki mu priložite **zgoščenko z zvočnim posnetkom** treh pesmi/viž, ki jih nameravate predstaviti na prireditvi. Posnetki so lahko delovni – posneti na vaji. Prijavo pošljite na naslov JSKD, Štefanova 5, 1000 Ljubljana / za državno srečanje interpretov/. Prosimo vas, da se na prireditev prijavite prek svoje območne izpostave JSKD oz. da jih s prijavo seznanite.

[[http://www.jskd.si/fotogalerija/word.jpg](http://www.jskd.si/folklorna-dejavnost/prireditve/odrasle/godci/godci_14/prijavnica%20Pa%20ta%20viza%20NI%20prec%202014.doc)prijavnica](http://www.jskd.si/folklorna-dejavnost/prireditve/odrasle/godci/godci_14/prijavnica%20Pa%20ta%20viza%20NI%20prec%202014.doc)